Obchodná verejná súťaž

**Súťažné podklady**

Názov zákazky

**„Rekonštrukcia lesnej cesty Hrašovík - etapa 2“**

Obsah súťažných podkladov

[1. Identifikácia obstarávateľa: 3](#_Toc109047215)

[2. Predmet zákazky: 3](#_Toc109047216)

[2.1. Názov predmetu zákazky: 3](#_Toc109047217)

[2.2. Stručný opis predmetu zákazky: 3](#_Toc109047218)

[3. Kritérium na vyhodnotenie: 4](#_Toc109047219)

[4. Rozdelenie predmetu zákazky na časti: 4](#_Toc109047220)

[5. Variantné riešenie: 4](#_Toc109047221)

[6. Predpokladaná hodnota zákazky: 4](#_Toc109047222)

[7. Platobné podmienky: 4](#_Toc109047223)

[8. Výsledok súťaže: 5](#_Toc109047224)

[9. Miesto a termín dodania predmetu zákazky: 5](#_Toc109047225)

[9.1. Miesto dodania: 5](#_Toc109047226)

[9.2. Termín dodania: 5](#_Toc109047227)

[10. Jazyk ponuky: 5](#_Toc109047228)

[11. Mena ponuky: 5](#_Toc109047229)

[12. Komunikácia s uchádzačmi: 5](#_Toc109047230)

[12.1. Komunikácia prostredníctvom softvéru JOSEPHINE: 5](#_Toc109047231)

[13. Použitie elektronickej aukcie: 5](#_Toc109047232)

[14. Obhliadka miesta uskutočnenia stavebných prác: 6](#_Toc109047233)

[15. Podmienky účasti: 6](#_Toc109047234)

[16. Všeobecné informácie k web. aplikácií JOSEPHINE: 6](#_Toc109047235)

[16.1. Komunikácia medzi obstarávateľom a záujemcami/uchádzačmi: 6](#_Toc109047236)

[16.2. Registrácia: 7](#_Toc109047237)

[16.3. Elektronické ponuky - podávanie ponúk: 7](#_Toc109047238)

[17. Podmienky elektronickej aukcie: 8](#_Toc109047239)

[17.1. Všeobecné informácie: 8](#_Toc109047240)

[17.2. Priebeh: 8](#_Toc109047241)

[18. Ostatné podmienky súťaže: 10](#_Toc109047242)

Prílohy súťažných podkladov:

1. Príloha č.1a - Výkaz výmer SO\_01
2. Príloha č.1b - Výkaz výmer SO\_02
3. Príloha č.2 - Referencie
4. Príloha č.3 - Návrh zmluvy o dielo\_Hrašovicka cesta

# Identifikácia obstarávateľa:

Názov obstarávateľa: Mestské lesy Košice a.s.

Adresa spoločnosti: Južná trieda č.11, 040 01 Košice

IČO: 31 672 981

Krajina: Slovenská republika

Internetová adresa spoločnosti: <https://www.meleskosice.sk/>

Kontaktná osoba: Ing. Maroš Vanyo

Telefón: +421 908 060 834

e-mail: [mvanyo@meleskosice.sk](mailto:mvanyo@meleskosice.sk)

# Predmet zákazky:

## Názov predmetu zákazky:

* Názov predmetu zákazky je „Rekonštrukcia lesnej cesty Hrašovík - etapa 2“

## Stručný opis predmetu zákazky:

**Všeobecné údaje stavby**

Lesná cesta sa nachádza v Košickom kraji, okres Košice III, obec Košice – Dargovských hrdinov, katastrálne územie Furča na parcelách KN-C č. 3679/12, 3680/3 a 3681/6 identifikovaných na parcelu KN-E č. 4-2144/2 vedenú na liste vlastníctva č. 1, ktorá je vo vlastníctve Mesta Košice v užívaní (nájme) Mestských lesov Košice a.s.

**Opis aktuálneho stavu a zdôvodnenie potreby rekonštrukcie**

Cesta v úseku km 1,100 – 3,570 (etapa 2) zodpovedá kategórii (podľa STN 73 6108)   
1L – 4,0/30 km s krytom vozovky z penetračného makadamu, ktorý je po celej dĺžke značne poškodený. Povrch vozovky je vypratý, spojivo miestami úplne chýba. Nachádzajú sa na ňom sieťové trhliny, priečne deformácie, pomerne rozsiahle výtlky a v niektorých úsekoch je okraj vozovky poprelamovaný. Pozdĺžne odvodňovacie priekopy na niektorých úsekoch chýbajú. Na 4 z 9 rúrových priepustov sú posunuté a prelámané betónové TZP rúry, poškodené kalové jamy a čelá. Lesné sklady, výhybne a výjazdy sú nedostatočne spevnené.

**Technické údaje stavby**

Celková dĺžka lesnej cesty (etapa 2): 2,470 km

Rekonštruovaný úsek (etapa 2): km 1,100 – 3,570 (v smere Furča – Hrašovík)

Kategória cesty (podľa STN 73 6108): 1L – 4,0/30 s voľnou šírkou cesty 4,0 m a vozovkou krytou penetračným makadamom šírky 3,0 m s rozšírením v smerových oblúkoch a s krajnicami z kameniva širokými 0,50 m po obidvoch stranách.

**Spôsob prevedenia stavby**

Detailný opis stavby vrátane technického a technologického riešenia je uvedený v kompletnej Technickej správe z projektovej dokumentácie stavby uvedenej v prílohe č. 1.

V stručnosti sa majú realizovať tieto hlavné stavebné práce:

* zemné práce pre čistenie a prehĺbenie priekop a úpravu telesa cesty v rozsahu približne   
  0,30-2,58 m3 na 1 bežný meter cesty a výkop rýh pre osadenie rúrových priepustov
* osadenie 4 nových rúrových priepustov s vyčistením a opravou 5 existujúcich
* vybudovanie vozovky úpravou podkladu zo štrkodrviny a požením krytu z penetračného makadamu PM63 obrus hr. 100 mm s kostrou z kameniva HDK fr. 32-63 mm s preliatím cestným asfaltom v množstve 5,0 kg/m2 a presypaním výplňovím kamenivom HDK   
  fr. 16-22 mm v množstve 30 kg/m2 vrátane uzavretia dvojvrstvovým náterom N2V
* zriadenie krajníc
* osadenie drevených smerových kolov.

# Kritérium na vyhodnotenie:

* Jediným kritériom na vyhodnotenie je cena vyjadrená v € bez DPH.
* Cena je stanovená ako pevná a konečná a Zhotoviteľ sa zaväzuje realizovať dielo tak, aby dohodnutá cena nebola prekročená.
* K základnej cene bez DPH bude pripočítaná príslušná sadzba DPH, platná v čase plnenia zmluvy.

# Rozdelenie predmetu zákazky na časti:

* Predmet zákazky nie je delený na časti.
* Uchádzač musí predložiť ponuku na celý predmet zákazky.

# Variantné riešenie:

* V súťaži nie je možné predložiť variantné riešenie.
* Ak súčasťou návrhu bude aj variantné riešenie, nebude takéto variantné riešenie zaradené do vyhodnotenia.

# Predpokladaná hodnota zákazky:

* Predpokladaná hodnota zákazky je stanovená na 244 410,98 Eur bez DPH.

# Platobné podmienky:

* Objednávateľ neposkytuje Zhotoviteľovi zálohu na realizované práce.
* Zmluvné strany sa dohodli, že cena diela bude uhradená po riadnom zhotovení a odovzdaní diela na základe daňového dokladu - faktúry.
* Lehota splatnosti faktúry je 30 dní od dátumu jej vystavenia.
* Faktúra bude obsahovať všetky náležitosti v súlade s platnou legislatívou Slovenskej republiky.

# Výsledok súťaže:

* Výsledkom súťaže je Zmluva o dielo.

# Miesto a termín dodania predmetu zákazky:

## Miesto dodania:

* Lesná cesta Hrašovík nachádzajúca sa v k.ú. Furča, okres Košice III.

## Termín dodania:

* Najneskôr do 60 kalendárnych dní od účinnosti Zmluvy o dielo.

# Jazyk ponuky:

* Uchádzač má povinnosť predkladať ponuku v slovenskom alebo českom jazyku.
* V prípade predloženia ponuky v inom ako v slovenskom alebo českom jazyku, je uchádzač povinný predložiť aj úradný preklad ponuky do slovenského jazyka, opatrený úradnou pečiatkou prekladateľa a v rámci obstarávania bude posúdená verzia ponuky v slovenskom jazyku.

# Mena ponuky:

* Uchádzač je povinný uviesť finančné vyjadrenie ponuky len v mene euro a bez dane z pridanej hodnoty.

# Komunikácia s uchádzačmi:

## Komunikácia prostredníctvom softvéru JOSEPHINE:

* Počas procesu výberového konania bude možná komunikácia prostredníctvom komunikačného rozhrania systému JOSEPHINE. (viac v bode 14. tejto výzvy)

# Použitie elektronickej aukcie:

* Elektronická aukcia sa na konečné vyhodnotenie ponúk použije.

# Obhliadka miesta uskutočnenia stavebných prác:

* Obhliadka miesta uskutočnenia stavebných prác je možná a odporúča sa.

# Podmienky účasti:

* Doklad o oprávnení podnikať (kópia – výpis z OR/ŽR nie starší ako 3 mesiace).
* Predloženie referencií od jedného alebo niekoľkých užívateľov stavieb, ktorým uchádzač uskutočnil stavebné práce obdobného charakteru, ako je predmet zákazky, a to v období 3 rokov predchádzajúcich dňu odoslania ponuky v súhrnnej výške min. 600 tis. €. (Príloha č.2)
* Úhrada zábezpeky (finančných prostriedkov) vo výške 10 000,- € na účet Mestských lesov Košice a.s. vedený v Tatrabanke, číslo účtu IBAN SK12 1100 0000 0026 2272 0044 najneskôr v deň uplynutia lehoty na predloženie ponuky.  
  (do poznámky: Zábezpeka - Hrašovík etapa 2)
* Nacenený výkaz výmer objektov SO\_01 a SO\_02 potvrdený osobou oprávnenou jednať za uchádzača. (Prílohy č.1a, 1b)
* Zmluva o dielo (Príloha č.3) doplnená a podpísaná osobou oprávnenou jednať za uchádzača [potvrdenie súhlasu s návrhom zmluvy o dielo].

(Podmienky vrátenia zábezpeky: Neúspešným uchádzačom do troch pracovných dní odo dňa vyhodnotenia ponúk po aukčnom kole. Úspešnému uchádzačovi do troch pracovných dní odo dňa podpisu Zmluvy o dielo)

# Všeobecné informácie k web. aplikácií JOSEPHINE:

## Komunikácia medzi obstarávateľom a záujemcami/uchádzačmi:

* Poskytovanie vysvetlení, odovzdávanie podkladov a komunikácia („ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôveryhodných a osobných údajov uvedených v týchto dokumentoch.
* Obstarávateľ bude pri komunikácií s uchádzačmi resp. záujemcami postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami, resp. uchádzačmi.
* JOSEPHINE je na účely tohto obstarávania softvér na elektronizáciu zadávania zákaziek. JOSEPHINE je webová aplikácia na doméne <https://josephine.proebiz.com>.
* Na bezproblémové používanie systému JOSEPHINE je nutné používať jeden z podporovaných internetových prehliadačov:
  + Mozila Firefox verzia 13.0 a vyššia
  + Google Chrome
  + Microsoft Edge
* Pravidlá pre doručovanie - zásielka sa považuje za doručenú záujemcovi/ uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
* Ak je odosielateľom zásielky obstarávateľ, tak záujemcovi resp. uchádzačovi bude na ním určený kontaktný e-mail/ e-maily bezodkladne odoslaná informácia o tom, že k predmetnej zákazke existuje nová zásielka/ správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie - zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácií s obstarávateľom.
* Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkčnosťou systému.
* Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
* Obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Obstarávateľ tieto všetky podklady/ dokumenty bude uverejňovať ako elektronické dokumenty v príslušnej časti zákazky v systéme JOSEPHINE aj na webovom sídle obstarávateľa.

## Registrácia:

* Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

## Elektronické ponuky - podávanie ponúk:

* Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky a vložená do systému JOSEPHINE umiestnenom na webovej adrese <http://josephine.proebiz.com/>.
* Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
* V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
* Ak ponuka obsahuje dôverné informácie, uchádzač ich v ponuke viditeľne označí. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
* Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
* Ponuka uchádzača predložená po uplynutí lehoty na predkladanie ponúk sa elektronicky neotvorí.
* Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
* Uchádzači sú svojou ponukou viazaní do uplynutia lehoty oznámenej obstarávateľom, resp. predĺženej lehoty viazanosti ponúk podľa rozhodnutia obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

# Podmienky elektronickej aukcie:

## Všeobecné informácie:

* Elektronická aukcia (ďalej len „eAukcia“) je na účely tohto obstarávania opakujúci sa proces, ktorý využíva elektronické zariadenia na predkladanie nových cien upravených smerom nadol.
* Účelom eAukcie je zostavenie poradia ponúk automatizovaným vyhodnotením po úvodnom úplnom vyhodnotení ponúk.
* Vyhlasovateľ eAukcie (ďalej len „vyhlasovateľ“) sú Mestské lesy Košice a.s., bližšie špecifikované v týchto súťažných podkladoch.
* Predmet eAukcie je rovnaký ako predmet zákazky, uvedený v oznámení o vyhlásení obstarávania a bližšie špecifikovaný v súťažných podkladoch.
* Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.
* Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
* Prípravné kolo je časť postupu, v ktorom sa po sprístupnení eAukčnej siene uchádzači oboznámia s  Aukčným prostredím pred zahájením Aukčného kola (elektronickej aukcie).
* Aukčné kolo (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v limitovanom čase.

## Priebeh:

* Názov eAukcie: „Rekonštrukcia lesnej cesty Hrašovík - etapa 2“.

Ponuky uchádzačov budú posudzované na základe hodnotenia podľa najnižšej celkovej ponukovej ceny.

* Cena bude vyjadrená v EUR bez DPH.
* V rámci úplného úvodného vyhodnotenia ponúk podľa kritéria stanoveného na vyhodnotenie ponúk vyhlasovateľ určí poradie uchádzačov porovnaním výšky navrhnutých ponukových cien za dodanie predmetu zákazky uvedených v jednotlivých ponukách uchádzačov. Po určení poradia na základe predložených ponúk v listinnej podobe vyhlasovateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené podmienky na predloženie nových  cien v eAukcii. Vo Výzve na účasť v elektronickej aukcii (ďalej len „Výzva“) vyhlasovateľ uvedie podrobné informácie týkajúce sa eAukcie. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu. (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním Aukčného kola.
* eAukcia sa bude vykonávať prostredníctvom sw PROEBIZ TENDERBOX.
* V Prípravnom kole sa uchádzači oboznámia s priebehom eAukcie a Popisom aukčného prostredia. Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania Aukčného kola a lehotu platnosti prístupových kľúčov a pod.
* Uchádzačom, ktorí budú vyzvaní na účasť v eAukcii, bude v Prípravnom kole a v čase uvedenom vo Výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku Aukčného kola ju nemôže meniť. Všetky informácie o prihlásení sa a priebehu budú uvedené vo Výzve.
* Aukčné kolo sa začne a skončí v termínoch uvedených vo Výzve. Na začiatku Aukčného kola sa všetkým uchádzačom zobrazia:
  + najnižšia celková ponuková cena
  + ich celková ponuková cena
  + ich priebežné umiestnenie (poradie)

Uchádzači budú upravovať ceny smerom nadol.

Vyhlasovateľ upozorňuje, že systém neumožní dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.

* V prípade rovnosti kritéria na vyhodnotenie ponúk (teda celkovej ponukovej ceny) rozhoduje o priebežnom umiestnení (poradí) uchádzačov časové hľadisko, teda skorší čas dosiahnutia celkovej ponukovej ceny.
* Minimálny krok zníženia ceny uchádzača je 500,- € z aktuálnej ceny položky daného uchádzača.
* Maximálny krok zníženia ceny uchádzača nie je určený. Uchádzač však bude upozornený pri zmene ceny o viac ako 50 %. Upozornenie pri maximálnom znížení ceny sa viaže k aktuálnej cene položky daného uchádzača.
* Aukčné kolo bude ukončené, ak nedôjde k jeho predlžovaniu, uplynutím časového limitu 20 min.

eAukcia bude ukončená, ak na základe Výzvy nedostane vyhlasovateľ v lehote 20 min. žiadne nové ceny, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch.

Koniec eAukcie sa môže predĺžiť v prípade predkladania nových cien (teda pri akejkoľvek úspešnej zmene ceny) v posledných dvoch minútach trvania elektronickej aukcie vždy o ďalšie dve minúty (tzn. k času, kedy došlo k predĺženiu, sa k času zostávajúcemu do konca kola pridajú celé 2 min.). Počet predĺžení nie je limitovaný. Po ukončení eAukcie už nebude možné upravovať ceny.

* Výsledkom eAukcie bude zostavenie objektívneho poradia ponúk podľa najnižšej celkovej ponukovej ceny spolu za predmet obstarávania automatizovaným vyhodnotením.
* Technické požiadavky na prístup do eAukcie: počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:
  + Microsoft Edge
  + Mozilla Firefox verzia 13.0 a vyššia, alebo
  + Google Chrome

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

* Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

# Ostatné podmienky súťaže:

* Vyhlasovateľ si vyhradzuje právo zmeny podmienok súťaže, odmietnutie všetkých predložených ponúk, súťaž zrušiť alebo vyhlásiť ďalšie kolo. Vyhlasovateľ je povinný všetkým účastníkom prípadné zmeny okamžite oznámiť.
* Ponuky môžu byť konfrontované s porovnávacou cenou vychádzajúcou z vnútornej kalkulácie vyhlasovateľa. Táto porovnávacia hodnota je stanovená pred zahájením súťaže a je v jej priebehu nemenná.